་བོན་རྫས་ཀྱི་གདོན། །དགྲ་ཕྱྭ་དགྲ་མེད་གྱོད་མེད་དོ། །
དོན་སོགས་འཕྲལ་དུ་འགྲུབ་ངོ་ཡིན། ཁྲུས་བྱེད་དབང་ཞུ་ལྷ་གསོལ་བྱ། ༈ །བཞི་
པ་ཤིང་སྐམ་ལ་བབ་ན། །ཤིན་ཏུ་ངན་པའི་ཡང་ཐ་ཡིན། །སྔོན་ཕ་མ་ཤིང་ལོ་རྒྱས་
པ་འདྲ། རང་བུ་ཚ་ཤིང་སྐམ་བཞིན་དུ་རྒུད། །སྲོག་ཕྱྭ་སྡོང་རྒན་འགྱེལ་བ་འདྲ། །
ཁྱིམ་ཕྱྭ་གཡང་གི་ར་བ་སྐམ། །ཁང་ཁྱིམ་ཡོད་ཀྱང་འདུག་དབང་མེད། །མགྲོན་པོ་
མི་འོང་འགྱོད་པའི་ངོ༌། །ནད་པ་དུར་སར་ཞུགས་པ་ཡིན། །སྲིད་ཕྱྭ་རབས་ཆད་
ཡོང་བའི་ངོ༌། །གདོན་ཕྱྭ་བཙན་དང་ཐེའུ་རང་གདོན། །དགྲ་ཕྱྭ་དགྲ་ཡིས་འཕུང་ངོ་
ཡིན། །དོན་སོགས་མི་འགྲུབ་སྙིང་འགྱོད་འོང༌། །རྟེན་གསུམ་བཞེངས་དང་གསུང་
རབ་ཀློག །བཟློག་པ་གཡང་འབོད་སོགས་ལ་འབད། ༈ །ལྔ་པ་ནོར་བུ་ལ་བབ་ན། །
ཕ་མྱེས་སྡུག་ཀྱང་བུ་ཕྲུག་སྐྱིད། །ཚེ་སྲོག་ཡིད་བཞིན་ནོར་བུའི་འཚོ། །ཁྱིམ་ཕྱྭ་ཤིང་
སྐམ་ཡལ་ག་རྒྱས། །ནད་པ་མྱུར་དུ་སོས་ངོ་ཡིན། །སྲིད་ཕྱྭ་བྲག་སྐམ་ཆུ་མིག་བརྡོལ། །
གདོན་ཕྱྭ་ལྷ་ཁང་བན་བོན་གྱི། །ཕྱི་ས་འདྲེ་གདོན་འོང་ངོ་ཡིན། །དགྲ་ཕྱྭ་དགྲ་མེད་
གྲོགས་དང་འཕྲད། །དོན་སོགས་ནོར་བུ་གསོལ་བཏབ་འདྲ། །མགྲོན་པོ་ཞག་གསུམ་
ཚུན་ལ་འོང༌། །རྣམ་འཇོམས་བརྒྱ་བཞི་གཟུངས་འདུས་འདོན། །རྒས་ཁ་སྐྱིད་དང་
193

མདོ་མཁྱེན་བརྩེའི་གསུང་འབུམ།
འཕྲད་པའི་ངོ་། ༈ །དྲུག་པ་སྤྱང་ཀུ་ལ་བབ་ན། །སྲོག་ཕྱྭ་གྲི་རུ་འཆི་ངོ་ཡིན། །ཁྱིམ་
ཕྱྭ་ཤ་དམར་ལག་དམར་ངོ༌། །མགྲོན་པོ་འོང་ཡང་དགྲ་ནད་ངོ༌། །ནད་པ་ཁྲག་ངོ་
ཐུགས་ཟེར་ཆེ། །སྲིད་ཕྱྭ་བུ་མོ་འོང་ངོ་ཡིན། །གདོན་ཕྱྭ་དམར་རིགས་གྲི་བོའི་གདོན། །
དགྲ་ཕྱྭ་མཚོན་ངོ་ཁྲག་ངོ་ཡིན། །དོན་མི་འགྲུབ་ཅིང་དགྲ་དང་འཕྲད། །རྔོན་པ་དམར་
ཚོགས་སོགས་ལ་བཟང༌། །དེ་མིན་ཀུན་ལ་ངན་པའོ། ༈ །བདུན་པ་སེང་གེ་ལ་
བབ་ན། །སེང་གེ་གངས་ཀྱི་རྩེ་ནས་འགྱིང་། །གཅན་གཟན་ཐམས་ཅད་དབང་དུ་
འདུས། །སྲོག་ཕྱྭ་འཇིགས་པ་ཀུན་དང་བྲལ། །ཁྱིམ་ཕྱྭ་བཙན་ཞིང་ཟས་ནོར་རྙེད། །
མགྲོན་པོ་མྱུར་དུ་འོང་ངོ་ཡིན། །ནད་པ་མྱུར་དུ་སོས་ངོ་ཡིན། །སྲིད་ཕྱྭ་བུ་ཆུང་སྐྱེ་ངོ་
ཡིན། །གདོན་ཕྱྭ་ཀླུ་གཉན་ས་བདག་གདོན། །བུད་མེད་མི་གཙང་བ་ཡི་གདོན། །
འཁྲུགས་བཅོས་ས་ཚྭ་མནོལ་བསང་བྱ། །ཁྲུས་དང་ཆོས་སྐྱོང་བསྐང་བཤགས་བྱ། །
དགྲ་ཕྱྭ་གནོད་པ་མི་ཚུགས་ཤིང༌། །དོན་ཕྱྭ་མྱུར་དུ་འགྲུབ་ངོ་ཡིན། །བག་མ་བསྐྱལ་
བའི་མོ་ལ་ངན། །དེ་མིན་ཀུན་ལ་བཟང་བའོ། ༈ །བརྒྱད་པ་སྤྲེའུ་ལ་བབ་ན། །སྲོག་
ཕྱྭ་མི་བརྟན་འགྱུར་ལྡོག་ཆེ། །ཁྱིམ་ཕྱྭ་དར་རྒུད་སྣ་ཚོགས་ངོ༌། །མགྲོན་པོ་འཕྲལ་དུ་
མི་འོང་ངོ་། །ནད་པ་ནད་ཚབས་ཤིན་ཏུ་ཆེ། །སྲིད་ཕྱྭ་བུ་ཆུང་འོང་ན་ཡང༌། །ཁ་སྨྲས་
གླེང་གཞི་སྣ་ཚོགས་འབྱུང༌། །གདོན་ཕྱྭ་རྒྱལ་འགོང་དམ་སྲི་གདོན། །དགྲ་ཕྱྭ་འུར་
ཟིང་འོང་ངོ་ཡིན། །དོན་སོགས་ཕུགས་ཅུང་འགྲུབ་དཀའ་ཡང༌། །ཕྲན་བུ་མྱུར་དུ་
འགྲུབ་ངོ་ཡིན། །རྒྱལ་མདོས་གསེར་འོད་ཚེ་སྒྲུབ་དང་། །ས་ཚྭ་རྡོ་བརྐོས་སོགས་ལ་
འབད། ༈ །དགུ་པ་མ་ཧེ་ལ་བབ་ན། །སྲོག་ཕྱྭ་ལྷ་ཡི་མགོན་སྐྱབས་བྱས། །ཁྱིམ་ཕྱྭ་
194

ཡང་གསང་ཐུགས་ཐིག་བླ་སྒྲུབ་སྐོར།
ག༽
ཟས་ནོར་འདུ་ཞིང་འཕེལ། །མགྲོན་ཕྱྭ་རེ་ཞིག་ཤོལ་འགྱང་ངོ༌། །ནད་པ་ནད་ཡུན་
རིང་བའི་ངོ་། །སྲིད་ཕྱྭ་སྲིད་ཀྱི་ཆུ་མིག་རྡོལ། །དགྲ་ཕྱྭ་ནོར་རྐུན་འོང་ངོ་ཡིན། །དོན་
ཕྱྭ་འཕྲལ་དཀའ་ཕུགས་ནས་འགྲུབ། །ལྷ་གསོལ་གཡང་སྒྲུབ་སོགས་ལ་འབད། ༈ །
བཅུ་པ་འདྲེ་མོ་ལ་བབ་ན། །ཚེ་སྲོག་འདྲེ་ཡིས་ཁྱེར་བ་ཡིན། །ཁྱིམ་ཕྱྭ་འདྲེ་འབྱུང་ནོར་
མི་ཆགས། །མགྲོན་པོ་མི་འོང་ཁ་སྨྲས་བྱུང༌། །ནད་པ་འཆི་བདུད་ལག་པས་ཟིན། །
སྲིད་ཕྱྭ་ཆུ་མིག་ཕུགས་ན་སྐམ། །གདོན་ཕྱྭ་འགོང་པོས་མི་སྲིད་གདོན། །དགྲ་ཕྱྭ་
དར་མ་མཚོན་ཕོག་ངོ༌། །དོན་མི་འགྲུབ་ཅིང་འགྱོད་པ་བྱུང༌། །བཟློག་པ་ཚེ་སྒྲུབ་
སྦྱིན་སྲེག་དང༌། །ཆུ་གཏོར་མཆོད་རྟེན་བཞེངས་སོགས་བཟང༌། །བཅུ་གཅིག་ལྗོན་
ཤིང་ལ་བབ་ན། །དཔག་བསམ་ཤིང་གི་རྩེ་མོ་ན། །གསེར་གྱི་བྱིས་ཆུང་གསུང་སྒྲ་
སྒྲོག །སྲོག་ཕྱྭ་ལྗོན་ཤིང་རྒྱས་པ་བཞིན། །ཁྱིམ་ཕྱྭ་ཡུལ་འཛིན་ནོར་རྙེད་བཟང༌།
མགྲོན་པོ་ཡུན་དུ་མི་འགྱང་ངོ༌། །ནད་པ་རིམ་བཞིན་སོས་པར་འགྱུར། །སྲིད་ཕྱྭ་བུ་
དང་བུ་མོ་འཕེལ། །དགྲ་ཕྱྭ་མི་འཇིགས་གདེངས་དང་ལྡན། །དོན་སོགས་མྱུར་དུ་
འགྲུབ་ངོ་ཡིན། །རྟེན་བཞེངས་གསུང་རབ་ཀློག་ལ་འབད། ༈ །བཅུ་གཉིས་ནེ་ཙོ་
ལ་བབ་ན། །མི་ཁྱོད་ཁ་སྨྲས་གླེང་གཞི་འོང༌། །སྲོག་ཕྱྭ་རླུང་ཁའི་དར་ཅོག་འདྲ། །
ཁྱིམ་ཕྱྭ་གྱོད་དང་ཁ་མཆུ་འོང༌། །མགྲོན་པོ་མི་འོང་གྱོད་ཀྱིས་མནན། །ནད་པ་ཞག་
གསུམ་ཚུན་ལ་འཆི། །སྲིད་ཕྱྭ་བུ་མོ་ཁ་སྨྲས་བྱུང༌། །གདོན་ཕྱྭ་གྱོད་སྲི་གྱོད་འདྲེ་
གདོན། །དགྲ་ཕྱྭ་དགྲ་གྱོད་རྒྱུན་དུ་ལྡང༌། །དོན་སོགས་འགྲུབ་པར་མི་འགྱུར་ཞིང་། །
ཁ་མཆུ་བར་བཙལ་མོ་ལ་བཟང༌། །ལྷ་གསོལ་དགྲ་མནན་བཟློག་པ་བྱ། ༈ །བཅུ་
195

མདོ་མཁྱེན་བརྩེའི་གསུང་འབུམ།
གསུམ་དུང་དཀར་ལ་བབ་ན། །སྙན་གྲགས་ཀུན་ཏུ་ཁྱབ་པའི་ངོ༌། །སྲོག་ཕྱྭ་རྟ་འཕང་
མགོ་ཆག་དོགས། །ཁྱིམ་ཕྱྭ་བདེ་ཞིང་སྐྱིད་པའི་ངོ༌། །མགྲོན་ཕྱྭ་གཏམ་སྙན་ཐོས་
པའི་ངོ་། །ནད་པ་ཡོད་ན་ལྷ་ཡིས་སྐྱོབ། །སྲིད་ཕྱྭ་བུ་ཕྲུག་སྐད་ཆེན་འོང༌། །གདོན་
ཕྱྭ་ཐེའུ་རང་འགོང་པོས་གདོན། །དགྲ་ཕྱྭ་དགྲ་འོང་གདོན་མི་ཐུབ། །དོན་སོགས་
འགྲུབ་ཅིང་གཏམ་སྙན་ཐོས། །གླུད་བསྔོས་གདུགས་དཀར་ཙཀྲ་ཐོན། །རྟ་མགྲིན་
དབང་ཞུ་ཤིན་ཏུ་བཟང༌། ༈ །བཅུ་བཞི་ཕོ་རོག་ལ་བབ་ན། །བྱ་ནག་ཁ་ན་ཐན་སྐད་
སྒྲོག །སྲོག་ཕྱྭ་འདྲེ་ཡི་ཁྱེར་བ་ཡིན། །ཁྱིམ་ཕྱྭ་ཐབ་གཞོབ་དུར་གྱི་ངོ༌། །མགྲོན་པོ་
གཏམ་ངན་དང་བཅས་འོང༌། །ནད་པ་མྱུར་དུ་འཆི་ངོ་ཡིན། །དོན་སོགས་འགྲུབ་
པར་ཐེ་ཚོམ་མེད། །སྲུང་མ་མཆོད་ཅིང་གཏོར་རྫོགས་སོགས། །མདོས་གླུད་དབང་
ཞུ་ཤིན་ཏུ་བཟང་། ༈ །བཅོ་ལྔ་བེར་རྒ་ལ་བབ་ན། །སྲོག་ཕྱྭ་གདོན་གྱིས་ཐེབ་ངོ་
ཡིན། །ཁྱིམ་ཕྱྭ་བརྒས་ཆག་གྲུམ་བཞིན། །ཁྱིམ་དུ་འདྲེ་ཁང་བྱེ་བྲག་འོང༌། །མགྲོན་
པོ་ཕྱི་དལ་མི་འོང་ངོ༌། །ནད་པ་མི་སོས་མི་འཆི་ངོ༌། །སྲོག་ཕྱྭ་སྡོང་རྒན་གཅོད་པ་
འདྲ། །གདོན་དུ་རྒྱལ་སྲིན་ཕོ་མོ་གདོན། །དོན་སོགས་གཏན་ནས་མི་འགྲུབ་ངོ༌། །
དགྲ་ཕྱྭ་གཟའ་ཚང་དགྲར་ལོང་ངོ༌། །རྒྱལ་མདོས་དྲག་སྒྲུབ་མདོ་སྟོང་ཚར། །གུ་
རུར་གསོལ་བ་བཏབ་ན་ཕན། ༈ །བཅུ་དྲུག་ཀླུ་སྨན་ལ་བབ་ན། །སྲོག་ཕྱྭ་ལྗོན་ཤིང་
བྱས་པ་ཡིན། །ཁྱིམ་ཕྱྭ་གསེར་གྱི་རྒྱ་མཚོ་འཁྱིལ། །མགྲོན་ཕྱྭ་བུད་མེད་ཡིན་ན་འོང༌། །
དེ་མིན་ཕྱི་དལ་ཆེ་བའི་ངོ༌། །སྲིད་ཕྱྭ་མེ་ཏོག་རྣམ་པར་བཀྲ། །གདོན་དུ་ཀླུ་གཉན་
ས་བདག་གདོན། །རྐུན་ཇག་དགྲ་ཕྱྭ་འོང་ངོ་ཡིན། །དོན་སོགས་ཡུན་གྱིས་ཕུན་སུམ་
196

ཡང་གསང་ཐུགས་ཐིག་བླ་སྒྲུབ་སྐོར།
ཚོགས། །ས་བདག་འཁྲུགས་བཅོས་ཀླུ་འབུམ་དང་། །བཀའ་ཐང་སྡེ་ལྔ་སོགས་ལ་
འབད། ༈ །བཅུ་བདུན་བཀྲ་ཤིས་རི་བོ་ལ་བབ་ན། །གཞི་བརྟན་འཕོ་འགྱུར་མེད་
པའི་ངོ༌། །སྲོག་ཕྱྭ་རྡོ་རྗེ་བྲག་བས་སྲ། །ཁྱིམ་ཕྱྭ་ཕུགས་བརྟན་བདེ་སྐྱིད་ལྡན། །
མགྲོན་པོ་ཟླ་གསུམ་ཚུན་ལ་འོང༌། །ཡང་ན་རང་ཁྱིམ་ཟིན་པ་ཡིན། །གདོན་ཕྱྭ་གསེར་
དངུལ་རིན་ཆེན་གདོན། །དགྲ་ཕྱྭ་ཕྲན་བུ་མི་འོང་ཡང༌། །ཕུག་གསུམ་དམག་ཆེན་
འོང་བའི་ངོ༌། །ནད་ཕྱྭ་ནད་ཕུགས་རི་བས་ལྗིད། །དོན་སོགས་ཡིད་བཞིན་ནོར་བུ་
འགྲུབ། །བླ་མ་དཀོན་མཆོག་ཐུགས་རྗེས་འཛིན། །ལྷ་སྲུང་བཟང་པས་མགོན་སྐྱབས་
བྱེད། །འཕྲལ་ཏུ་རྒྱལ་ས་ཐོབ་ངོ་ཡིན། །དཀོན་མཆོག་གསུམ་ལ་བསྙེན་བཀུར་བྱ། །
བློ་ཕུགས་པདྨ་ཀཱ་རར་གཏོད། །འཕྲལ་ཕུགས་བདེ་ཞིང་སྐྱིད་པའི་ངོ༌། །དེ་སོགས་
རིག་པས་འཕྲུལ་ཤེས་བྱ། །ལན་གསུམ་བར་དུ་བདར་བ་ཡིན། དང་པོ་ལྷ་ས། བར་
པ་ཕྱི་ས། ཐ་མ་རང་ས་དག་ཏུ་དཔྱད། ཐེ་ཚོམ་མེད་ན་གསལ་བར་ངེས། ཨོ་རྒྱན་
གསུངས་པའི་འཕྲུལ་མོ་འདི། ཚུལ་བཞིན་ཉམས་སུ་ལེན་ཀུན་གྱིས། ཐེ་ཚོམ་མདུད་
པ་རང་གྲོལ་ནས། འབྱུང་འགྱུར་ཆོས་ཀུན་གསལ་གྱུར་ཅིག །ཟློས་གར་སྔགས་ཀྱི་
རྣལ་འབྱོར་པ། །མཐུ་སྟོབས་བདུད་འདུལ་དཔའ་བོས་སོ། །དགེའོ། དགེའོ། དགེའོ།
སརྦ་མངྒ་ལཾ། རྗེ་བཀའ་དྲིན་སུམ་ལྡན་བླ་མ་ལ། །སྤྲང་སྙིང་ནས་གུས་པས་ཕྱག་
བགྱིའོ། །ད་ལན་གཅིག་གསོན་དང་མཆེད་གྲོགས་ཀུན། །ལུས་དལ་འབྱོར་རིན་
ཆེན་ཐོབ་དུས་འདིར། །ད་མྱུར་དུ་ལྷ་ཆོས་མ་བསྒྲུབས་ན། །ཚེ་མི་རྟག་ནམ་མཁའི་
གློག་ལས་མྱུར། །དུས་ནམ་འཆི་ཆ་མེད་སྐལ་ལྡན་ཀུན། །གནས་འཁོར་བའི་འབྲོག་
197

མདོ་མཁྱེན་བརྩེའི་གསུང་འབུམ།
དགོན་ཉམ་ཐག་པར། །ལས་ཅི་བྱས་སྡུག་བསྔལ་བསྐྱེད་པའི་རྒྱུ། །འཕྲལ་དགོས་
སྙམ་ཕུགས་སུ་རང་ཕུང་རྒྱུ། །རིགས་དྲུག་པོ་གར་སྐྱེས་སྡུག་བསྔལ་ལས། །བཟོད་
ཐུབ་པར་འདུག་གམ་སྐལ་ལྡན་ཀུན།
།སེམས་རྣམ་རྟོག་བག་ཆགས་མ་ཟད་པར། །
ལས་ཡོད་ཕྱིར་རྒྱུ་དང་འབྲས་བུ་ཡིས། །གནས་ཀུན་ལ་བསམ་ཞིང་ཐར་དང་ནི།
ལས་རྣམ་མཁྱེན་ཕན་ཡོན་ལེགས་བསམ་ནས། །ཕ་བླ་མ་བསྟེན་ཅིག་སྐལ་ལྡན་
ཀུན། །ཆོས་ཐུན་མོང་སྔོན་འགྲོས་རྒྱུད་སྦྱངས་ནས། །ཡང་ཐུན་མིན་སྦྱང་བ་མཐར་
ཕྱིན་ཅིང༌། །ལམ་མ་ནོར་བསྐྱེད་དང་རྫོགས་རིམ་གནད། །རྗེ་གོང་མས་བསྔགས་
པའི་རི་ཁྲོད་དུ། །ཚེ་བློས་བཏང་མཛོད་ཅིག་སྐལ་ལྡན་ཀུན། །གཞི་མ་ནོར་རྫོགས་
ཆེན་ཁྲེགས་ཆོད་སྐྱོང་། །ལམ་ཐུན་མིན་ཐོད་རྒལ་ཉམས་ལེན་གནད། །གྲོགས་རྩ་
ཐིག་རླུང་གསུམ་སྦྱངས་ནས་སུ། །རྗེ་ཇོ་བོ་བཀའ་གདམས་ཡབ་སྲས་ཀྱིས། །ཆོས་
གཏད་བཞི་མ་བརྗེད་སྐལ་ལྡན་ཀུན། །ལར་དུས་ངན་སྙིགས་མའི་མར་གཤམ་འདིར།
ཚུལ་བྱིས་དང་སྡིག་གྲོགས་རབ་མང་ཞིང༌། །ལས་དགེ་བའི་གྲོགས་པོ་དཀོན་པའི་
ནང༌། །ཕ་མཚན་ལྡན་བླ་མ་མ་གཏོགས་པའི། །སུའི་ཁ་ལ་མི་ཉན་སྐལ་ལྡན་ཀུན། །
ལས་གང་བྱས་སྡིག་དང་མ་འདྲེས་པར། །གྲོགས་བཟང་པོར་ཆག་ཉམས་མི་གཏོང་
པར། །ཡུལ་རྒྱལ་ཁམས་ཕྱོགས་མེད་འགྲིམ་པ་དང༌། །ཡུལ་ཉེ་དུ་བདུད་ཀྱི་ཕོ་ཉ་སྟེ། །
དབང་གཞན་ལ་མ་གཏོང་སྐལ་ལྡན་ཀུན། །ལར་རྟག་ཏུ་ལྟོ་གོས་ཕྲན་བུ་ལ། །ཚུལ་
ཆོག་ཤེས་བརྟེན་ཅིང་ངེས་འབྱུང་དང༌། །ཡིད་སྐྱོ་ཤས་དྲག་པོས་རྒྱུད་བརླན་ནས། །
སེམས་ཐ་མལ་འཁྲུལ་དབང་མི་གཏོང་བར། །རང་དྲན་ཤེས་རྟེན་ཅིག་སྐལ་ལྡན་བུ།
198

ཡང་གསང་ཐུགས་ཐིག་ཡི་དམ་སྐོར། ག༽
རང་གཅིག་པུ་ཐར་འདོད་བློ་སྤངས་ནས། །མ་མཁའ་མཉམ་འགྲོ་ལ་སྙིང་རྗེ་བསྒོམ།
དུས་རྟག་ཏུ་རྫོགས་པ་ཆེན་པོར་སྐྱོངས། །གནས་དབེན་པར་སྒྲུབ་ཚུགས་བཟུང་མཛོད་
ལ༑ ༑བློ་ངན་གཤིས་མ་གཏོང་སྐལ་ལྡན་བུ། །ཡར་སངས་རྒྱས་ཨེ་ཐོབ་རེ་བ་དང༌།
མར་འཁོར་བར་ལྷུང་བའི་དོགས་པ་ཟད། །ལས་དགེ་སྡིག་གཉིས་ཀྱི་ཕན་གནོད་
བྲལ། །ཚུལ་ཀུ་སུ་ལུ་པ་མངོན་གྱུར་ནས། །ཆོས་མཐར་ཕྱིན་ཡིན་ནོ་སྐལ་ལྡན་བུ།
དེ་སྐད་ཅེས་བྱ་བཏང་སྙོམ་ལས་པས། །ཐུན་མཚམས་ཞིག་ཁ་འཆལ་ཚུལ་དུ་བྲིས།
མཐོང་ཚད་ཀུན་འཁོར་བར་ཞེན་ལོག་ནས། །མྱང་འདས་ཀྱི་འབྲས་བུ་ཐོབ་པར་
ཤོག ། །།ཅེས་པའང་ཁྱ་བཏང་སྙོམ་ལས་པ་མཁྱེན་སྤྲུལ་བས་སོ།།